KOMISSION ASETUS (EY) N:o 1949/95,
annettu 7 päivänä elokuuta 1995,
yksityiskohtaisista säännöistä neuvoston asetuksen (ETY) N:o 1766/92 soveltamisesta perunan tuottajille maksettavan vähimmäishinnan ja korvauksen osalta sekä perunatärkkelystuotannon kiintiöjärjestelmästä annetun neuvoston asetuksen (EY) N:o 1868/94 soveltamisesta annetun asetuksen (EY) N:o 97/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna asetuksella (EY) N:o 1863/95 (2), ja erityisesti sen 8 artiklan 5 kohdan,
ottaa huomioon perunatärkkelystuotannon kiintiöjärjestelmästä 27 päivänä heinäkuuta 1994 annetun neuvoston asetuksen (EY) N:o 1868/94 (3), sellaisena kuin se on viimeksi muutettuna asetuksella (EY) N:o 1863/95, ja erityisesti sen 8 artiklan,
sekä katsoo, että
7 päivänä heinäkuuta 1995 annetulla komission asetuksella (EY) N:o 1664/95 (4) on sen vuoksi muutettu vilja-, öljykasvi- ja valkuaiskasvialan asetukset, joissa vahvistetaan ennen 1 päivää helmikuuta 1995 tietyt hinnat ja määrät, joiden ecuina ilmaistut arvot on mukautettu maatalouden muuntokurssien korjauskertoimen käytön lakkauttamisen vuoksi, erityisesti on muutettu neuvoston asetuksen (ETY) N:o 1766/92 8 artiklan 1 kohdan kolmannessa luetelmakohdassa tarkoitettu vähimmäishinta, mainitun asetuksen 8 artiklan 2 kohdan kolmannessa luetelmakohdassa tarkoitettu korvaus ja neuvoston asetuksen (EY) N:o 1868/94 5 artiklassa tarkoitettu palkkio,
komission asetuksen (EY) N:o 97/95 (5) liitteessä II vahvistetaan vähimmäishintojen, korvausten ja palkkioiden määrä tärkkelyspitoisuuden mukaan sellaiselle määrälle perunaa, jonka vedenalainen paino on 5 050 grammaa; edellä mainittu liite olisi mukautettava asetuksessa (EY) N:o 1664/95 säädettyjen muutosten vuoksi, ja
tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 97/95 liite II tämän asetuksen liitteen määräyksillä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä elokuuta 1995.